Tom Høyem

Tom Høyem (født 10. oktober 1941 i Nykøbing Falster) er en dansk-tysk politiker, rektor og filolog. 

Han var minister for Grønland i Poul Schlüters første regjering 1982–1987. Han representerte Centrum-Demokraterne. Det var etter Høyems ønske at Grønlandsministeriet ble nedlagt og Grønland fikk utvidet selvstyre.

Høyem er utdannet nordisk filolog. Han var rektor for Den europeiske skolen i Culham ved Abingdon i England 1987–1994. Han flyttet deretter til Tyskland, der han først ble rektor for Den europeiske skolen i München 1994–2000 og senere i Karlsruhe 2000–2015. Han er bosatt i Karlsruhe med en tysk ektefelle. I 2015 ble Høyem også tysk statsborger.

I 1994 ble Tom Høyem medlem av Freie Demokratische Partei, og ble i 2004 valgt inn i Gemeinderat (byrådet) i Karlsruhe. Han er også medlem av det danske Venstre.

Han har også vært valgobservatør for OSSE i Albania, Bosnia og Montenegro.

Referanser 

Danske grønlandsministre
Centrum-Demokraterne-ministre
Folketingsmedlemmer fra Centrum-Demokraterne
FDP-politikere
Alumni fra Københavns Universitet